L'Aínsa se troba dividida en dos nuclios prencipals ubicados en o quarto nort-este d'os que delimitan a confluyencia d'o río Ara en a Cinca, con qualques nuclios mas (o barrio de Sudiera y lo barrio de Banastón en a marguin oriental d'a Cinca -no s'ha de confundir con Banastón, lugar de dreito propio, de camín a lo qual se troba este barrio- y lo barrio d'as Escuelas, en a marguin sud de l'Ara). Os dos barrios prencipals en o quarto nort-este son o barrio d'o Cruce, a on se troba amás grant parte d'as botigas y establimientos comercials, naixiu en a metat d'o sieglo XX coma expansión de la villa d'alto, y lo barrio Antiguo (a sobén dito «O Casco Antiguo» u «Casco») a on se troban a Plaza Mayor, os casaches amurallados d'a parte viella, y lo Castiello. Tot este zaguer barrio se troba en mont de lo dito Tozal d'a Cruz (591 m) en a parte más altera d'a villa.